Aurelii prudentii Clementis Psychomachia:
Creators: name: Κυρατζής, Δημήτριος Γεωργίου
Publisher: name: Aristotle University of Thessaloniki
Year: 2009
Subjects: Ψυχομάχια
Προυδέντιος
Χριστιανικό αλληγορικό έπος
Ανθρώπινη ψυχή-Μικρόκοσμος
Εκκλησία-Μακρόκοσμος
Χριστιανική αγάπη
Ρώμη
Psychomachia
Prudentius
Christian allegory
Human soul
Microcosm
Church christian
Macrocosm
Christian love
Rome

description: Αντικείμενο της παρούσης εργασίας είναι η Psychomachia του Προυδεντίου και η προσπάθεια καταγραφής μιας σφαιρικής προσέγγισης του έργου. Ο Προυδέντιος γεννημένος στην περιοχή της Ισπανίας, επαρχίας τότε της ρωμαϊκής αυτοκρατορίας και καταγόμενος από ευκατάστατη οικογένεια απέκτησε γρήγορα υψηλή μόρφωση, που αργότερα τον οδήγησε και σε ανώτερα αξιώματα. Σε μεγάλη ηλικία ασπάστηκε το Χριστιανισμό και έθεσε ως σκοπό της ζωής του την πλήρη αφοσίωσή του σε αυτόν και την διάδοση των αξιών του. Το μέγεθος της εργογραφικής του παραγωγής είναι μεγάλο και το περιεχόμενό της αναπόσπαστα δεμένο με τη χριστιανική πίστη. Κυρίαρχη θέση ανάμεσα στα έργα του έχει η Psychomachia καθώς είναι το πρώτο χριστιανικό αλληγορικό έπος με διδακτικό χαρακτήρα, δημιουργώντας έτσι ένα νέο ποιητικό είδος στα λογοτεχνικά δεδομένα. Η ξεχωριστή της σημασία συνίσταται και από το ιδιαίτερο περιεχόμενό της, τη σύγκρουση μεταξύ προσωποποιημένων μορφών των Αρετών και Κακιών που πολεμούν μεταξύ τους ανά ζεύγη. Η μάχη ολοκληρώνεται με την επικράτηση της Ομόνοιας και της χριστιανικής Πίστης εναντίον της Διχόνοιας και των Αιρέσεων, σημαίνοντας και την οριστική επικράτηση του Χριστιανισμού. Η διδακτική σημασία του έργου διανθίζει ολόκληρο το ποίημα καθώς καλεί τους πιστούς να βρίσκονται σε συνεχή επαγρύπνηση. Οι δυνάμεις του Κακού παραμονεύουν και ανά πάσα στιγμή ελλοχεύει ο κίνδυνος να επιτεθούν. Ο μόνος τρόπος αντιμετώπισης είναι η σταθερή πίστη και η εμπιστοσύνη στη δύναμη του Κυρίου. Εξετάζεται ο διττός αυτός συμβολισμός του έργου σε μικροκοσμικό και μακροκοσμικό επίπεδο, όντας εμφανής σε όλο το έργο, αλλά και η χρήση βίαιων και αποτρόπαιων σκηνών που έρχονται φαινομενικά σ’ αντίθεση με τον χριστιανικό του χαρακτήρα και προκαλούν αρχικά αίσθηση. Παρατηρούμε ακόμη τις «αναμνήσεις» της Ρώμης μέσα στην Psychomachia αλλά συγχρόνως και την εντυπωσιακά περιορισμένη χρήση της λέξης «αγάπης» και των παραγώγων λέξεών της. Για τη συγγραφή του ποιήματος ο Προυδέντιος αξιοποίησε μεγάλο μέρος της αρχαίας ελληνικής και λατινικής γραμματείας από τα αρχαϊκά χρόνια μέχρι και την εποχή του. Στοιχεία της επίδρασης στον τομέα της δομής αλλά και του περιεχομένου είναι εμφανή σε όλη την έκταση του έργου του. Η κλασική περίοδος με προεξέχον το έπος, η φιλοσοφία, ιδιαίτερα της ελληνιστικής εποχής, αναμφίβολα ο χριστιανισμός αλλά και οι Έλληνες και Λατίνοι χριστιανοί συγγραφείς μελετώνται ευρέως από τον Προυδέντιο, ο οποίος αξιοποιεί πολλά από τα ιδιαίτερα στοιχεία και χαρακτηριστικά τους στο έργο του, και επισημαίνονται στην εργασία μας. Σημαντικό ρόλο είχε και η διγλωσσία που τον διέκρινε, καθώς εκτός από την μητρική του λατινική μπορούσε να μιλά και να γράφει και την αρχαία ελληνική. Επίσης, η αξία του στις επόμενες γενιές υπήρξε μεγάλη, ενώ αποτέλεσε βασικό ανάγνωσμα των χριστιανών ιδιαίτερα την νευραλγική περίοδο του Μεσαίωνα. Συγχρόνως η υποδοχή του από μεταγενέστερα λογοτεχνικά κείμενα αλλά και έργα τέχνης είναι πολυποίκιλη και ενδιαφέρουσα, επιβεβαιώνοντας παράλληλα τη μεγάλη λογοτεχνική του αξία. Παραθέτουμε αδρομερώς την υποδοχή αυτή και συσχέτιση με τα κείμενα των κατοπινών αιώνων ομαδοποιώντας τα με κριτήριο το χρόνο της συγγραφής τους. Αδιαμφισβήτητα, η Psychomachia αποτελεί ένα γνήσιο αντιπροσωπευτικό δείγμα των θεολογικών συγκρούσεων και των χριστιανικών αντιλήψεων της εποχής της μέσα από το πρίσμα ενός πιστού, που με ζήλο αγωνίστηκε για τη διάδοση της νέας θρησκείας. Η αξίας της ως έργου είναι διαχρονική και ο αναμφίβολος διδακτικός της χαρακτήρας γίνεται κατανοητός μέσα από την ανάγνωσή της, απαραίτητη προϋπόθεση για κάθε πιστό και κάθε επίδοξο αναγνώστη. Έτσι μονάχα θα μπορέσει να καταλάβει κανείς τον χαρακτηρισμό του «χριστιανού Βεργιλίου και Ορατίου», που δικαίως αποδόθηκε στον Προυδέντιο.
description: The object of the present work is Prudentius’ Psychomachia as well as an attempt of recording an overall approach of his whole book. Prudentius born in Spain, province of then Roman empire, and coming from a well-being family, quickly became highly educated, which later led him to higher offices. In older age he converted to Christianity and put as the goal of his life the total dedication to it as well as the spread of its values. The extent of his work production is great and the content intrinsically related to the Christian faith. Psychomachia has the dominant role among his works, since it is the first Christian allegorical epic with didactic tone, creating in this way a new poetical genre in literature. Its significance consists in the particular theme, which is the conflict between the personified figure of Virtues and Vices, which fight in couples. The battle is completed with the prevail of Concord and Christian Faith against Discord and Heresies, thus declaring the final prevail of Christianity. The work’s didactic tone embellishes the whole poem, since it calls faithfuls to be in constant cautiousness. Evil’s powers lurk and every time there is the danger of attack. The only way of defending is the consistent faith and the trust to God’s power. In the process of writing, Prudentius exploited his knowledge in ancient greek and Latin grammar from the archaic time to his own. Evidence of influence in terms of structure as well as of content are evident throughout the project. His bilingualism played a major role because except for his mother language, latin, he could talk and write in ancient Greek. Furthermore, Psychomachia’s value to the next generations was great, since it consisted the main reading of Christians especially in the turbulent period of Medieval. At the same time, its acceptance from the later literal texts and works of art is variable and interesting, thus reassuring its great literal value. Undoubtedly, Psychomachia is a genuine representative sample of theological conflicts and Christian perceptions of that time through the view of a faithful, who fighted fervently for the spread of the new religion. Its worth as a work is classic and the unquestionable didactic tone is perceived through the reading, essential condition for every faithful and prospective reader. Concuding, only in this way someone could understand the characterization of «Christian Vergil and Horace», which fairly was given to Prudentius.